Es modifica la lletra k de l'apartat 2 de l'article 30 de la Llei 22/2003, que resta redactada de la manera següent:
"k) No tenir actualitzat el llibre de registre oficial establert per als nuclis zoològics i per a les institucions, els tallers i les persones que practiquen activitats de taxidèrmia, o no tenir-lo diligenciat per l'administració competent."
Es modifica la lletra n de l'apartat 2 de l'article 30 de la Llei 22/2003, que resta redactada de la manera següent:
"n) Practicar la caça, la captura o el comerç de qualsevol exemplar d'espècie de fauna vertebrada autòctona no protegida, llevat dels supòsits reglamentats."
Es modifica la lletra b de l'apartat 3 de l'article 30 de la Llei 22/2003, que resta redactada de la manera següent:
"b) No tenir el llibre de registre oficial establert per als nuclis zoològics i per a les institucions, els tallers i les persones que practiquen activitats de taxidèrmia, o no tenir-lo diligenciat per l'administració competent."
S'afegeix una lletra, la z bis, a l'apartat 3 de l'article 30 de la Llei 22/2003, amb el text següent:
"z bis) Incomplir l'obligatorietat d'esterilitzar els animals de companyia en els supòsits determinats legalment."
Es modifica l'apartat 2 de l'article 31 de la Llei 22/2003, del 4 de juliol, que resta redactat de la manera següent:
La imposició de la multa pot comportar el comís dels animals objecte de la infracció, sens perjudici de l'aplicació del comís preventiu que es pot determinar a criteri de l'autoritat actuant en el moment de l'aixecament de l'acta d'inspecció o la denúncia.
La imposició de la multa també comporta, en tots els casos, el comís dels arts de caça o captura i dels instruments amb què s'ha dut a terme, els quals poden ésser retornats a la persona propietària un cop abonada la sanció, llevat que es tracti d'arts de caça o captura prohibits."
Es modifica l'apartat 4 de l'article 32 de la Llei 22/2003, que resta redactat de la manera següent:
En el cas de comissió, per primer cop, d'infraccions de caràcter lleu, es poden dur a terme actuacions d'educació ambiental, de prestació de serveis de caràcter cívic en benefici de la comunitat relacionades amb la protecció dels animals, o d'advertiment, sense que calgui iniciar un procediment sancionador, llevat de les infraccions comeses en matèria de fauna autòctona, en les quals sempre s'ha d'iniciar l'expedient sancionador corresponent.
D'acord amb el que s'estableix per reglament, el Govern pot estendre les dites actuacions d'educació ambiental o de prestació d'activitats de caràcter cívic en benefici de la comunitat relacionades amb la protecció dels animals a qualsevol infractor, sigui quina sigui la infracció comesa i, si escau, la sanció imposada, com a mesura específica complementària de reeducació i de conscienciació en el respecte per la natura i els animals."
Es modifica l'apartat 1 de l'article 37 de la Llei 22/2003, que resta redactat de la manera següent:
La imposició de les sancions establertes per la comissió de les infraccions tipificades per aquesta llei correspon:
"a) En el cas de les infraccions relatives a la fauna salvatge autòctona:
Al director o directora dels serveis territorials del departament competent en matèria de medi ambient, si es tracta d'infraccions lleus o greus.
Al conseller o consellera del departament competent en matèria de medi ambient, si es tracta d'infraccions molt greus.
"b) En el cas de la resta d'infraccions:
Al director o directora dels serveis territorials del departament competent en matèria de medi ambient, si es tracta d'infraccions lleus comeses en municipis de menys de 5.000 habitants, i també si es tracta d'infraccions greus.
Al conseller o consellera del departament competent en matèria de medi ambient, si es tracta d'infraccions molt greus."
S'afegeix un article, el 38, a la Llei 22/2003, amb el text següent:
Si la persona que hi està obligada no compleix les obligacions establertes per aquesta llei, l'autoritat competent la pot requerir perquè, en un termini suficient, ho faci, amb l'advertiment que, en el cas contrari, se li imposarà una multa coercitiva amb assenyalament de quantia, si escau, i fins a un màxim de 500 euros, sens perjudici de les sancions aplicables.
En cas d'incompliment, l'autoritat competent pot dur a terme requeriments successius fins a un màxim de tres.
Els terminis concedits han d'ésser suficients per a poder dur a terme la mesura de què es tracti i per a evitar els danys que es puguin produir si no s'adopta la mesura en el temps corresponent."